**Doložka vybraných vplyvov**

|  |
| --- |
| **Základné údaje** |
| **Názov materiálu** |
| Vládny návrh zákona, ktorým sa mení zákon č. 461/2003 Z. z. o sociálnom poistení v znení neskorších predpisov |
| **Predkladateľ (a spolupredkladateľ)** |
| minister práce, sociálnych vecí a rodiny Slovenskej republiky |
| **Charakter predkladaného materiálu** | ☐ | Materiál nelegislatívnej povahy |
| ☒ | Materiál legislatívnej povahy |
| ☐ | Transpozícia práva EÚ |
|  |
| **Termín začiatku a ukončenia PPK** | *Začiatok:19.10.2016**Koniec: 2.11.2016* |
| **Predpokladaný termín predloženia na MPK\*** | *Začiatok: 3.11.2016**Koniec: 24.11.2016* |
| **Predpokladaný termín predloženia na Rokovanie vlády SR\*** | *14. 12. 2016* |
|  |
| **Definovanie problému** |
| *Úprava materského* ***–*** *navrhuje sa zvýšenie sadzby materského o 5 p.b. zo súčasných 70 % na 75 % denného vymeriavacieho základu.* |
| **Ciele a výsledný stav** |
| *Účelom navrhovanej právnej úpravy je výraznejšie podporiť rodičov detí, ktorí pred nástupom na materskú dovolenku vykonávali zárobkovú činnosť a boli nemocensky poistení, a to prostredníctvom zvýšenia percentuálnej sadzby materského zo súčasných 70 % denného vymeriavacieho základu na 75 %. Vplyvom predmetného opatrenia budú mať osoby poberajúce materské nárok na približne 100 % čistého príjmu, ktorý dosahovali pred vznikom nároku.* |
| **Dotknuté subjekty** |
| *Osoby poberajúce nemocenskú dávku – materské.*  |
| **Alternatívne riešenia** |
| *Pri zachovaní súčasne účinného právneho stavu by sa na určenie materského naďalej používala sadzba 70 % denného vymeriavacieho základu. Predmetný vládny návrh zákona zvyšuje túto sadzbu na 75 % denného vymeriavacieho základu, čo bude mať pozitívny vplyv na dotknutú skupinu osôb. Nezvažovali sa iné alternatívne riešenia.*  |
| **Vykonávacie predpisy** |
| *Predpokladá sa prijatie/zmena vykonávacích predpisov?* | ☐ Áno | ☒ Nie |
|  |
| **Transpozícia práva EÚ**  |
|  |
|  |
| **Preskúmanie účelnosti\*\*** |
|  |
| \* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky. \*\* nepovinné |
|  |
| **Vplyvy navrhovaného materiálu** |
| **Vplyvy na rozpočet verejnej správy** | **☒** | **Pozitívne** | **☐** | **Žiadne** | **☒** | **Negatívne** |
|  z toho rozpočtovo zabezpečené vplyvy | ☒ | Áno | ☐ | Nie | ☐ | Čiastočne |
| **Vplyvy na podnikateľské prostredie** | **☐** | **Pozitívne** | **☒** | **Žiadne** | **☐** | **Negatívne** |
|  z toho vplyvy na MSP | ☐ | Pozitívne | ☐ | Žiadne | ☐ | Negatívne |
| **Sociálne vplyvy** | **☒** | **Pozitívne** | **☐** | **Žiadne** | **☐** | **Negatívne** |
| **Vplyvy na životné prostredie** | **☐** | **Pozitívne** | **☒** | **Žiadne** | **☐** | **Negatívne** |
| **Vplyvy na informatizáciu** | **☐** | **Pozitívne** | **☒** | **Žiadne** | **☐** | **Negatívne** |

|  |  |  |  |  |  |  |
| --- | --- | --- | --- | --- | --- | --- |
| **Vplyvy na služby verejnej správy pre občana, z toho** |  |  |  |  |  |  |
|  **vplyvy služieb verejnej správy na občana** | **☐** | **Pozitívne** | **☒** | **Žiadne** | **☐** | **Negatívne** |
|  **vplyvy na procesy služieb vo verejnej správe** | **☐** | **Pozitívne** | **☒** | **Žiadne** | **☐** | **Negatívne** |

|  |
| --- |
| **Poznámky** |
| Vplyvy na rozpočet verejnej správy – celkový vplyv na rozpočet verejnej správy bude negatívny z dôvodu zvýšenia percentuálnej sadzby vymeriavacieho základu na určenie sumy materského zo súčasných 70 % na 75 % z denného vymeriavacieho základu. Predmetným opatrením sa zvýšia výdavky Sociálnej poisťovne na materské. Zároveň dôjde k zníženiu výdavkov štátneho rozpočtu (z dôvodu nižšieho čerpania rodičovského príspevku). Zvýšené výdavky Sociálnej poisťovne budú prevyšovať úsporu v štátnom rozpočte. Sociálne vplyvy – očakáva sa pozitívny vplyv na príjmy oprávneného okruhu osôb poberajúcich materské. |
| **Kontakt na spracovateľa** |
| *Ing. Slavomír Ďuriška* *email: slavomir.duriska@employment.gov.sk**tel.: 02/20461919* |
| **Zdroje** |
| Návrh rozpočtu Sociálnej poisťovne na rok 2017 a rozpočtový výhľad na roky 2018 a 2019.<http://www.nrsr.sk/web/Page.aspx?sid=zakony/cpt&ZakZborID=13&CisObdobia=7&ID=284><http://www.nrsr.sk/web/Default.aspx?sid=vybory/stat_result&Text=284&CisObdobia=7&FullText=True&CommitteeID=141&MeetingNr=&DocType=0>  |
| **Stanovisko Komisie pre posudzovanie vybraných vplyvov z PPK** |
| Stála pracovná komisia na posudzovanie vybraných vplyvov vyjadrila nesúhlasné stanovisko s materiálom predloženým na predbežné pripomienkové konanie s odporúčaním na jeho dopracovanie podľa pripomienok uvedených nižšie. Komisia uplatnila k materiálu nasledujúce pripomienky a odporúčania:K doložke vybraných vplyvovV doložke vybraných vplyvov je v bode 9. označený rozpočtovo nezabezpečený vplyv a v analýze vplyvov na rozpočet je v tabuľke č. 1 kvantifikovaný rozpočtovo nekrytý vplyv v rokoch 2017 až 2019, avšak v bode 2.1.1. Financovanie návrhu sa uvádza, že „Zvýšené výdavky rozpočtu Sociálnej poisťovne vyplývajúce z vládneho návrhu zákona budú finančne kryté v rámci návrhu rozpočtu Sociálnej poisťovne na rok 2018 a rozpočtového výhľadu na roky 2019 a 2020.“. Tento nesúlad Komisia žiada odstrániť. Zároveň Komisia žiada výdavky v rokoch 2017 až 2019 vyplývajúce z predloženého vládneho návrhu zabezpečiť v rámci rozpočtu Sociálnej poisťovne, bez dodatočných požiadaviek na rozpočet. V tomto zmysle je potrebné prepracovať celý materiál.Vyjadrenie predkladateľa:K pripomienke č. 1: Nazdávame sa, že sa v tomto prípade nejedná o nesúlad, keďže tak v doložke vybraných vplyvov v bode 9., ako aj v tabuľke č. 1 doložky vplyvov na rozpočet sa uvádza, že predkladaný vládny návrh nie je z pohľadu Rozpočtu Sociálnej poisťovne na rok 2017 a výhľad na roky 2018 a 2019 aktuálne krytý, zatiaľ čo v bode 2.1.1. Analýzy vplyvov na rozpočet sa uvádza, že „Zvýšené výdavky rozpočtu Sociálnej poisťovne vyplývajúce z vládneho návrhu zákona budú finančne kryté v rámci návrhu rozpočtu Sociálnej poisťovne na rok 2018 a rozpočtového výhľadu na roky 2019 a 2020.“, t.j. v rámci návrhu rozpočtu Sociálnej poisťovne, ktorý bude predložený v roku 2018. Jedná sa o dva odlišné materiály predkladané v rozdielnom čase. K pripomienke č. 2: Nakoľko bol Rozpočet Sociálnej poisťovne na rok 2017 a rozpočtový výhľad na roky 2018 a 2019 schválený vládou Slovenskej reepubliky pred predložením materiálu do predbežného pripomienkového konania, nie je v možnostiach predkladateľa zabezpečiť aby bola uvedená pripomienka premietnutá do aktuálneho Rozpočtu Sociálnej poisťovne na rok 2017 a rozpočtového výhľadu na roky 2018 a 2019.Z uvedených dôvodov nevidíme možnosť ako pripomienkam Stálej pracovnej komisie na posudzovanie vybraných vplyvov vyhovieť.**Stála pracovná komisia na posudzovanie vybraných vplyvov dňa 5. decembra 2016 vyjadrila súhlasné stanovisko s predloženým materiálom v rámci záverečného posúdenia vybraných vplyvov po MPK.**  |